b'\n_START_ARTICLE_\nDaktinomicin\n_START_SECTION_\nNe\xc5\xbeeleni u\xc4\x8dinki\n_START_PARAGRAPH_\nPogosti ne\xc5\xbeeleni u\xc4\x8dinki daktinomicina so zaviranje delovanja kostnega mozga, utrujenost, izpadanje las, razjede v ustih, izguba teka in driska._NEWLINE_\xc4\x8ce pri intravenskem dajanju pride do ekstravazacije iz periferne vene, deluje aktinomicin kot vezikant in lahko povzro\xc4\x8di nastanek mehurjev in mrtvin.\n_START_SECTION_\nMehanizem delovanja\n_START_PARAGRAPH_\nDaktinomicin zavira prepisovanje DNK, in sicer tako, da se ve\xc5\xbee na DNK na iniciacijski prepisovalni (transkripcijski) kompleks in prepre\xc4\x8di podalj\xc5\xa1evanje verige RNK, ki nastaja na osnovi zaporedja DNK s pomo\xc4\x8djo RNK-polimeraze.'